বামাবোধিনী কবিতা মিলনসাগরBamabodhini Poetry MILANSAGAR
বামাবোধিনী পত্রিকার অনামা নারী কবি - কলিকাতা বামাবোধিনী সভা হতে প্রকাশিত,
বামাবোধিনী পত্রিকার বিভিন্ন সংখ্যায়, প্রকাশিত গদ্য ও কবিতা নিয়ে, পরে, ১৮৭২ সালে ঐ সভা থেকে
প্রকাশিত হয় বামারচনাবলী। এই সংকলনে ছিল বামাবোধিনী পত্রিকার পূর্ব প্রকাশিত, বামাদের রচিত গদ্য
ও পদ্য সংগ্রহ।
এই সংকলনে যে সকল মহিলারা লিখেছিলেন, তাঁরা যে সকলেই আসলে মহিলা এবং ছদ্মনামে কোনো পুরুষ
নন, একথা সংকলনের ভূমিকায় দেওয়া আছে। তাঁরা তা যাঁচাই করে তবেই লেখা ছাপিয়েছিলেন। সেকথা
স্পষ্টভাবে তাঁরা জানিয়েছিলেন। অনেকেই লিখেছিলেন ছদ্মনামে।
বামারচনাবলীতে অন্যান্য লেখিকা ও কবির, যেমন স্বর্ণলতা বসু, লক্ষীমণি দেবী , রমাসুন্দরী দেবী, ক্ষীরদা
মিত্র, কুমারী রাধারাণী লাহিড়ী, যোগমায়া দেবী, মধুমতি গঙ্গোপাধ্যায়, শ্রীমতী অ মো বসু, শ্রী ভাবিনী দেবী,
বিন্ধ্যবাসিনী দেবী, জগদ্দল বাসিনী, শ্রীমতী জয়কালী, কামিনী দেবী, রঘুমণি দেবী, শ্রীরামমতি, স্বর্ণপ্রভা বসু,
শ্রীমতী উপেন্দ্রমোহিনী সহ বহু অনামা নারী কবি প্রমুখাদের রচিত গদ্য-পদ্য মিলিয়ে যে রচনাগুলি পাওয়া
গিয়েছে তা মূলত তত্কালীন নারীসমাজের প্রতি কিছু উপদেশ ও আধ্যাত্মিক সহ বিভিন্ন বিষয়ে নিয়ে
পদ্য ও গদ্যের মাধ্যমে আলাপচারিতা।
বলাবাহুল্য এখানে প্রকাশিত রচনা তখনকার দিনে প্রচলিত বিবিধ কুসংস্কার, দেশাচার ও নারীদের উপর
নিপীড়নের বিরুদ্ধে যুদ্ধ ঘোষণার সামিলই ছিল। নারীসুলভ লজ্জা থেকেই হোক বা সামাজিক নিপীড়ণের
ভয়েই হোক, অনেক নারী রচয়িতারাই সনামে লেখা প্রকাশিত করেন নি। সেই সব নারী কবিদের কবিতা
আমরা এখানে পুনঃপ্রকাশিত করছি। আমরা মনে করি, এই কবিতাগুলি, যা তখনকার নারীদের মনের
অন্তরের কথা, আগামী প্রজন্মের কাছে পৌঁছে দেওয়া অত্যন্ত জরুরী। এই অতি আধুনিক মনস্কা, তাঁদের
যুগের চেয়ে অনেক এগিয়ে থাকা নারীরা, এমন সময় কমল ধরেছিলেন যখন এ দেশে নারীদের শিক্ষার
অধিকারই প্রতিষ্ঠিত হয় নি। তাঁরা তাঁদের গদ্য ও পদ্যের মধ্যদিয়ে নারীজাতিকে উদ্বুদ্ধ করে গেছেন শিক্ষা
লাভ করতে, সুস্থভাবে জীবন অতিবাহিত করতে।
আজ বাঙালী তথা ভারতবাসী হয়ে আমরা যেথানে পৌঁছাতে পেরেছি, তার পিছনে এই নারীদের অবদান
অশ্বীকার করার কোনো উপায় নেই। তাঁরা শুধু কাব্যরস সৃষ্টি করার উদ্দেশ্য নিয়ে কলম ধরেন নি, এক অতি
মহৎ উদ্দেশ্য সফল করার জন্য এই কাব্য রচনা করেছিলেন।
আমরা মিলনসাগরে  এই অনামা কবিদের কবিতা প্রকাশিত করে তাঁদের প্রতি আমাদের শ্রদ্ধার্ঘ্য অর্পণ
করলাম।
বামাবোধিনী পত্রিকার অনামা নারী কবিদের মূল পাতায় যেতে এখানে ক্লিক্ করুন।
উত্স - কলিকাতা বামাবোধিনী সভা থেকে প্রকাশিত বামা রচনাবলী, ১১ই মাঘ ১২৭৮ বঙ্গাব্দ (১৮৭২ খৃষ্টাব্দ)
আমাদের ই-মেল - srimilansengupta@yahoo.co.in
এই পাতা প্রকাশ - ২৬.১০.২০১৪
...